**Tájékoztató rendkívüli települési támogatás keretében adható temetési segélyről**

**Tisztelt Lakosság!**

Isaszeg Város Önkormányzat polgármestere temetési segélyt állapíthat meg annak, a temetés

időpontját követő harmadik hónap utolsó napjáig benyújtható kérelem alapján,

* aki az elhunyt személy eltemettetéséről gondoskodott, annak ellenére, hogy arra nem volt

köteles, vagy

* a tartásra kötelezett hozzátartozónak, aki az eltemettetésről gondoskodott, és akinek a

temetési költségek viselése a saját, illetve családja létfenntartását veszélyezteti,

és vagyonnal nem rendelkezik.

A temetési költségekre tekintettel igényelt temetési segély megállapítása iránti kérelemhez

csatolni kell a temetés költségeiről – a kérelmező vagy a vele azonos lakcímen élő közeli hozzátartozója nevére – kiállított számla és halotti anyakönyvi kivonat hitelesített másolati példányát.

A rendkívüli települési támogatások esetében a család egy főre jutó havi jövedelme

* aktív korúak esetében az 100.000 Ft-ot,
* nyugdíjban, nyugdíjszerű ellátásban részesülők esetében a 155.000 Ft-ot,
* valamint gyermekét/gyermekeit/gyámoltjait egyedül nevelő esetében a 155.000 Ft-ot

nem haladja meg.

A kérelem nyomtatvány [**https://isaszeg.asp.lgov.hu**](https://isaszeg.asp.lgov.hu/) oldalról letölthető, vagy a Polgármesteri Hivatal **Ügyfélszolgálati Irodájában és a Szociális és Igazgatási Irodában elérhető ügyfélfogadási időben.**

**A rendkívüli települési támogatás keretében adható támogatás megállapítása iránti kérelem elbírálásához szükséges:**

* A kérelmező és a vele közös háztartásban élő családtagjai **rendszeres,** és nem havi rendszerességgel szerzett jövedelméről kiállított (**a kérelem beadását megelőző 1 havi nettó)** igazolások
* **Vállalkozók** vállalkozásból származó jövedelme esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát szükséges cégszerű aláírással igazolni.
* **A nem havi rendszerességgel** származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelméről nyilatkozat,
* A Járási Hivatal által folyósított pénzbeli ellátások igazolása (Határozat) és az ellátás összegéről szóló igazolás.
* Az Állami Foglalkoztatási Szerv ellátást megállapító igazolása (Határozat) és az ellátás összegéről szóló igazolás.
* Nyugdíjjal, vagy nyugdíjszerű ellátással rendelkező személy esetén a Magyar Államkincstár Nyugdíjfolyósító Igazgatóság által megküldött az adott évre vonatkozó **igazolás, valamint a kérelem benyújtását megelőző hónapra vonatkozó nyugdíj/nyugdíjszerű ellátás összegéről szóló igazolás** (nyugdíjszelvény vagy folyószámla kivonat)
* Lakcímkártya, TAJ kártya, személyazonosító igazolvány vagy kártya
* Gyes, Gyet, Gyed és családi pótlék igazolása
* Gyermekét egyedül nevelő szülő esetén a gyermek elhelyezésének igazolása (bírósági végzés), illetve tartásdíj összegéről szóló igazolás (annak hiányában két tanú aláírásával nyilatkozat) valamint bírósági végzés hiánya esetén nyilatkozat a gyermeket nevelő szülőtől.

**Polgármesteri Hivatal**